உதாரணத்திற்கு இன்னொரு பிரச்சினை இருக்கிறது. 18 இறாத்தலுக்குப் பேர் என்று வைத்துக்கொள்ளுங்களன். (ஒரு நாள் சம்பளம்) எம்மவர்கள் என்ன நினைக்கிறார்கள், சரி ஓர் 22 இறாத்தலைப் பறித்துக்கொடுப்போம் என்றும் பறித்துக்கொடுக்கிறார்கள். அப்படியென்றால் நான்கு கிலோவிற்கு மேலதிகமாக 100 ரூபாய் கிடைக்கும். கிலோவிற்கு 25 ரூபாய் வீதம். ஆனால், கொழுந்தைப் பறித்துக்கொண்டு போனால், அங்குள்ள துரை (அதிகாரி) என்ன செய்கிறார், கூடைக்கும் தண்ணீர் பாரத்திற்கும் என்று நான்கு கிலோவைக் கழித்துவிடுகிறார். அதனால், மீண்டும் 18 கிலோவிற்கு வந்துவிடுகிறோம். மடுவத்தில் வைத்துக் கொழுந்தைப் பெற்றுக்கொண்டுவிட்டு, மாலையில் சொல்கிறார்கள், தொழிற்சாலையில் இறாத்தல் குறைகிறது என்று. அப்படிக்கூறி, மீண்டும் இரண்டு கிலோவை வெட்டுகிறார்கள். அப்படியென்றால் என்ன நடக்கும், அங்கே குறிப்பிடப்பட்டுள்ள 140 ரூபாய் கொடுப்பனவு இல்லாமற்போகும். (கொடுத்த பணிப்பொறுப்பை நிறைவேற்றினால் வழங்கப்படுவதாகச் சொல்லப்பட்ட தொகை)